I to år har over 30 unge fra Nordjylland deltaget i projektet Teater Talent Nord. De kom ind på en optagelsesprøve, og har i to år brugt deres fritid på teater. I aften går tæppet ned for sidste gang, og projektlederen bag håber, at det for nogle vil ende i skuespilkarrierer. - Jeg kan ikke sige, hvilke benspænd vores elever får i livet, men de er i hvert fald godt rustet til at kunne fortsætte med at arbejde inden for scenekunst, siger Henrik Treskow. En af de unge talenter håber på at kunne få opfyldt sin drøm. -Det er gået fra en drøm til en karrieremulighed, siger Lærke Mejlvang fra Limfjordsteateret.

Referat:
Projektet Teater Talent Nord afslutter i dag med forestillinger på Nordkraft Teater.